Indrek Salis

Indrek Salis (sündinud 16. novembril 1962) on eesti insener, mälumängur ja sporditegelane, 14-kordne Eesti meister mälumängus. 

Haridus
Lõpetas 1981. aastal Tallinna 8. keskkooli. Seejärel õppis Tallinna Polütehnilise Instituudi ehitusteaduskonnas ja lõpetas 1986. aastal TPI veevarustuse ja kanalisatsiooni erialal, 1992. aastal sai samal erialal Tallinna Tehnikaülikoolist magistrikraadi. 

Töö

1996. aastast töötab Schöttli Keskkonnatehnika AS-i tehnikadirektorina. 

Mälumäng

Ta on Eesti Mälumänguliidu juhatuse esimeesUrmas Vahe, Indrek Salis: "Miljon krooni olen ma ilmselt mälumängus kogunud küll." Õhtuleht, 04.10.2012.. 

Ta on olnud Eesti Televisiooni mälumängusaadete "Viktor", "Aasta", "Ümber Euroopa" ja "Tunne Euroopat" üks korraldajaid. Aastatel 1993–2003 oli ta Eesti mälumängu meistrivõistluste korraldaja ja kohtunik. 

Ta on kuulunud TV3 saate "Kes tahab saada miljonäriks?" tarkade klubisseIndrek Salis valitseb juba 20 aastat mälumänge, Naisteleht, 21. september 2007. 

Saavutused
Indrek Salis võitis 2005. aastal Tallinnas toimunud mälumängu Euroopa meistrivõistlustel individuaalarvestuses hõbemedali ja Eesti koondises riikide arvestuses pronksmedali.Indrek Salis Eesti spordi biograafilises leksikonis. Vaadatud 11.09.2020. 

Eesti meister
 1998, 2002, 2003 ja 2010 – Eesti meister individuaalarvestuses
 1989, 1996, 1999, 2000, 2003 ja 2005 – Eesti meister paarismängus koos Aare Olanderiga 
 1992 – Eesti meister paarismängus koos Andres Kasesaluga
 2017, 2018 ja 2019 – Eesti meister paarismängus koos Illar Tõnissoniga

Telesaatevõite
1999. aastal võitis Indrek Salis TV3 mälumängus "Kuldvillak" viis saadet järjest ning sai üldvõitjana peaauhinna – Daewoo Lanose auto.Tarmi Michelson. 
Kuldvillaku võitja paneb auhinna müüki. ohtuleht.ee, 01.12.1999. 

2005. aastal võitis ta Eestis teise inimesena (pärast Jevgeni Nurmlat) pool miljonit krooni telesaates "Kes tahab saada miljonäriks?".Peeter Raidla. 500 000 krooni võitja on Indrek Salis. Äripäev.ee, 07.03.2005. 

Parteiline tegevus
1996. aastast Reformierakonna liige. Kandideeris 2011. aasta Riigikogu valimistelMälumängur Indrek Salis tahab riigikogus tegeleda teadus- ja haridusteemadega. Delfi.ee, 26.02.2011., kuid ei osutunud valituks. 

Teosed
 "Mälumängust Eestis" (Tänapäev 2006, 358 lk)
 "Kas sina tead? 500 küsimust ja vastust Eesti esimälumänguritelt" (Äripäev 2008, autor koos Jevgeni Nurmlaga, 301 lk) 
 "ENSV mälumäng: 1000+ küsimust Nõukogude Eesti ajaloost" (Cum Laude 2018, autor koos Jevgeni Nurmlaga, 220 lk) 

Liikmesus
 1994 – Eesti Veeühingu liige 
 2008 – Eesti Mälumänguliit, juhatuse esimees 
 2009 – Eesti Veevarustuse ja Kanalisatsiooni Inseneride SeltsEesti Veevarustuse ja Kanalisatsiooni Inseneride Seltsi liikmete nimekiri. Vaadatud 11.09.2020. 

Viited

Kategooria:Eesti insenerid
Kategooria:Eesti mälumängurid
Kategooria:Eesti sporditegelased
Kategooria:Sündinud 1962